Narodna skupština
20111226

Bilo je nekih pitanja koja zaista verujem da proističu iz nerazumevanja, bilo zato što se ne razume metodologija, ili možda zato što se nema informacija o nekoj istoriji koja je bila. U tom kontekstu bih želeo da objasnim zašto su transferi službe za zapošljavanje manji sada nego što su bili u ovom budžetu, jer bi neko mogao, kao što je jedan narodni poslanik zaključio da je to sada smanjena briga o zapošljavanju ljudi. U stvari, istina je sasvim drugačija i veoma trivijalna. Na ranijoj poziciji te službe postojali su stari dugovi koji nisu plaćeni iz ranijeg perioda i onda smo mi njih predvideli. Oni su u međuvremenu isplaćeni i sada ovaj novi iznos jeste manji, ali ne manji zato što je manje para predviđeno, nego prosto zato što više nema starih dugova koji su otplaćeni. Takođe je bilo pitanja oko plata i njihovog realnog pada. Ako je formula da se plate obračunavaju na taj način što se one povećavaju za stopu inflacije plus polovina BDP, prosto je matematički nemoguće da one realno padaju.